b"\n_START_ARTICLE_\nMarie Fran\xc3\xa7ois Xavier Bichat\n_START_SECTION_\nZgodnje \xc5\xbeivljenje\n_START_PARAGRAPH_\nNjegov o\xc4\x8de, po poklicu zdravnik, je bil njegov prvi u\xc4\x8ditelj. S \xc5\xa1tudijem je pri\xc4\x8del v Nantui in ga kasneje nadaljeval v Lyonu. Zelo uspe\xc5\xa1en je bil pri matematiki in fiziki, a se je na koncu odlo\xc4\x8dil, da se bo podal v \xc5\xa1tudij anatomije in kirurgije pod vodstvom M. A. Petita, glavnega kirurga pri lyonskem Hotel-Dieu-ju._NEWLINE_Nastop francoske revolucije ga je prisilil k begu iz Lyona. Zaveti\xc5\xa1\xc4\x8de je na\xc5\xa1el leta 1793 v Parizu, kjer ga je pod svoje okrilje vzel P. J. Desault. Slednji je bil tako navdu\xc5\xa1en nad njegovim znanjem, da mu je dovolil stanovati v svoji hi\xc5\xa1i in je z njim ravnal kot s posvojenim sinom. Naslednji dve leti je dejavno sodeloval pri Desaultovih raziskavah, isto\xc4\x8dasno pa je \xc5\xa1e samostojno raziskoval svet anatomije in fiziologije.\n_START_SECTION_\nSmrt\n_START_PARAGRAPH_\nUmrl je star komaj 30 let. Po nepojasnjenem padcu po stopnicah naj bi ga napadla vro\xc4\x8dica. Pokopan je na pokopali\xc5\xa1\xc4\x8du P\xc3\xa8re-Lachaise.\n_START_SECTION_\nSpomeniki\n_START_PARAGRAPH_\nZajeten bronast kip Bichata, delo znanega kiparja David D'Angers, od leta 1857 krasi glavno dvori\xc5\xa1\xc4\x8de pari\xc5\xa1ke Univerze Ren\xc3\xa9ja Descartesa. Zgrajen je bil s podporo udele\xc5\xbeencev Medicinskega kongresa Francije (1845). Na podstavku kipa je mo\xc4\x8d prebrati:\xc2\xa0\xc2\xbbA Xavier Bichat. Le Congr\xc3\xa8s M\xc3\xa9dical de France de 1845\xc2\xab._NEWLINE_Njegovo poklicno pot zanosno opisuje Eliotov roman iz leta 1872 z naslovom Middlemarch. Bichatovo ime je prav tako eno izmed 72-ih, ki so vklesana v Eifflov stolp."